  Майя Бывальцева Удмуртиысь биатлонистъёс Россилэн чемпионатаз эстафетаын куинетӥ инты басьтӥзы. Ӵошатсконъёс 2-тӥ оштолэзе Тюемньын ортчизы. Со сярысь Россиысь биатлонистъёслэн огазеяськонзылэн пресс-службаез ивортэ. Удмуртилэн командаез – Дмитрий Шамаев, Александр Поварницын, Ильназ Мухамедзянов, Владимир Семаков – вормисьёслы, Ханты-Манси автоном округысь спортсменъёслы (1+11), 11,7 секунд келяз (ватсаса 11 патрон быдтӥзы). Кыкетӥ интыын Башкортостанлэн командаез (+10,09/1+7). Тодэ вайытом, Удмуртиысь Владимир Семаков масс-стартын биатлонъя Россилэн чемпионэз луиз. Ватсалом, Удмуртиысь нылъёслэн эстафетая командазы – Кристина Егорова, Ульяна Кайшева, Аделина Сабитова, Анастасия Кайшева – витетӥ луиз. Вормизы Юграысь биатлонисткаос.  Тегъёс: Спорт Биатлон Удмуртия Россия  